

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo:** XXII/2017

**Dňa:** 04.05.2017

**K bodu programu:** **č. 11**

**Názov materiálu: Prerokovanie protestu prokurátora proti VZN č. 40 o ochrane nefajčiarov a návrh na zrušenie VZN č. 40 o ochrane nefajčiarov**

**Materiál obsahuje**: Návrh uznesenia

Dôvodová správa

Protest prokurátora Pd1/17/7710-11

**Materiál predkladá: Ing. Aleš Solár**

prednosta MsÚ

**Podpis: \_\_\_\_\_\_\_\_\_\_\_\_\_\_\_\_\_\_**

**Materiál vypracovali:** JUDr. Peter Lompart

Mgr. Valéria Kubisová

oddelenie vnútornej správy a služieb obyvateľstvu MsÚ

**Materiál p r e r o k o v a n ý**

* na rokovaní MsR 25.04.2017 » uznesenie č. 455:

Mestská rada v Starej Ľubovni po prerokovaní predloženého materiálu

**o d p o r ú č a  MsZ**

1. vziať na vedomie protest prokurátora Pd1/17/7710-11 zo dňa 08.03.2017 proti VZN   
   č. 40 o ochrane nefajčiarov.
2. zrušiť VZN č. 40 o ochrane nefajčiarov v celom rozsahu v zmysle protestu prokurátora.

**N á v r h u z n e s e n i a**

Mestské zastupiteľstvo v Starej Ľubovni po prerokovaní predloženého materiálu

1. **b e r i e n a  v e d o m i e**

protest prokurátora Pd1/17/7710-11 zo dňa 08.03.2017 proti VZN   
č. 40 o ochrane nefajčiarov.

1. **r u š í**

VZN č. 40 o ochrane nefajčiarov v celom rozsahu v zmysle protestu prokurátora.

**D ô v o d o v á s p r á v a**

Materiál sa predkladá na základe protestu prokurátora Pd1/17/7710-11 doručeného dňa 08.03.2017. Prokurátor týmto protestom navrhuje prerokovať tento protest na najbližšom zasadnutí mestského zastupiteľstva a následne zrušiť protestom napadnuté VZN č. 40 o ochrane nefajčiarov v celom rozsahu.

Hlavným dôvodom, pre ktorý bol predmetný protest podaný, je existencia duplicity práv a povinností fyzických osôb a právnických osôb vyplývajúca jednak z predmetného všeobecne záväzného nariadenia, ako aj zo zákona č. 377/2004 Z. z. o ochrane nefajčiarov  
a o zmene a doplnení niektorých zákonov v znení neskorších predpisov (ďalej len „zákon o ochrane nefajčiarov“). Doslovné preberanie zákonných ustanovení do všeobecne záväzných nariadení je totiž podľa prokurátora neprípustné.

Prokurátor vo svojom proteste poukázal i na tú skutočnosť, že jednotlivé články všeobecne záväzného nariadenia sú vzhľadom na neskôr schválené novely zákona o ochrane nefajčiarov v rozpore s predmetným zákonom.

Na záver je tiež potrebné uviesť, že zákon o ochrane nefajčiarov umožňuje obciam   
na základe § 7 ods. 3 všeobecne záväzným nariadením obmedziť alebo zakázať fajčenie aj   
na iných verejne prístupných miestach ako je to uvedené v § 7 ods. 1 písm. a) – j) zákona o ochrane nefajčiarov. Máme však za to, že právna úprava na úseku ochrany nefajčiarov premietnutá v zákone o ochrane nefajčiarov je už v súčasnosti plne postačujúca.